cyanic-selkie/wikianc huggingface dataset:
Հոթել դել Լունա
Սյուժե
«Լուսնի հյուրատունը» նման չէ որևէ այլ հյուրանոցի։ Գերբնական տեղ, հյուրանոցը չի երևում մարդկանց մոտ իր իրական ձևով ցերեկվա ժամանակ։ Մարդիկ կարող են հանդիպել հյուրանոցին միայն հատուկ հանգամանքներում, ինչպիսիք են հրավերի կամ Լուսնի խավարման ժամանակ։ Նրա աշխատակիցները և հաճախորդները՝ այն հոգիներն են, որոնք իրենց նախորդ կյանքում անավարտ գործ են թողնել մահանալուց առաջ ։ Անձնակազմը եղել է հյուրանոցում տասնամյակներով և նույնիսկ դարերով, քանի որ նրանք իրենց վրեժը կյանքի հանդեպ դեռ չէն լուծել։ Բացառություն է հյուրանոցի գլխավոր սեփականատերը, ով կենդանի մարդ է, բայց ժամանակը կանգնած։ Ավելի հզոր ուրվականներից ոմանք կարող են տեսնվեն մարդկանց կողմից, բայց նրանք պետք է հետևեն Մագո-ի ցուցումներին։ Օրինակ՝ մարդու սպանությունը սովորաբար հանգեցնում է հոգու ոչնչացմանը, առանց խոստացված հետագա կյանքի ։ Ուրվականները կարող են տեսնել ուրվականներին և մարդկանց, սակայն միայն ընտրված մարդիկ, ովքեր Լուսնի հյուրատան սեփականատերներն են, կարող են տեսնել ուրվականներին ։
Ջանգ Ման Վոլը (Լի Ջի Ըն) հյուրանոցի գլխավոր սեփականատերն է։ Հյուրանոցը ներկայումս հայտնի է Հոթել դել Լունա անունով, և գտնվում է Սեուլ-ում։ Հազարամյակներ առաջվա կատարած հսկայական մեղքերի պատճառով Ջանգ Ման Վոլի հոգին կապված է հյուրանոցի հետ։ Մագոյի (Յի Սուկ Սո) մանիպուլյացիաների արդյունքով Ման Վոլը հանդիպում է Կու Չան Սոնի (Յո Ջին Գու) հորը և գործարք է կնքում, որպեսզի նրա որդին 20 տարի անց աշխատի հյուրանոցում իր կյանքի դիմաց։ Իր նորահայտ վիճակով և կյանքով Չան Սոնի հայրը նրան տեղափոխում է արտերկիր, որտեղ երիտասարդը մեծանում է պերֆեկցիոնիստ, հավասարակշռված, բայց նաև սիրտ ունեցող մարդ։ Նա վերադառնում է Հարավային Կորեա հոր մահից հետո, հյուրանոցային կորպորացիայի կառավարչի օգնական դառնալու համար։ Ման Վոլը գտնում է Չան Սոնին և նրան ստիպեց որ աշխատի Հոթել դել Լունայոմ որպես երկրերդ սեփականատեր ։
Կու Չան Սոնի միջոցով հանդիսատեսը ծանոթանում է հյուրանոցի և գլխավոր սեփականատիրոջ գաղտնիքներին։
Բնօրինակ սաունդթրեք
Մաս 1
Մաս 2
Մաս 3
Մաս 4
Մաս 5
Մաս 6
Մաս 8
Մաս 9
Մաս 10
Մաս 12
Մաս 13
Հատուկ սաունդթրեք
Հանդիսատես
Այս սերիալը հեռարձակվել է tvN-ով, որը սովորաբար համեմատաբար փոքր լսարան ունի անվճար հեռուստատեսության/հանրային հեռարձակողների (KBS, SBS, MBC, EBS) համեմատ ։
Դպրեվանք (Գյումրի)
Դպրեվանք, վանք Շիրակ գավառում։ Այն հանդիսանում է Կումայրիում կառուցված առաջին եկեղեցին, որն ըստ որոշ աղբյուրների կառուցվել է VII դարում։ Եղել է մշակույթի կենտրոն ։
Վանքը գտնվել է բլրի վրա՝ ներկայիս «Ալեքսանդրապոլ» ամրոցի տարածքում ։
Դպրեվանքում է կրթություն ստացել Անանիա Շիրակացին ։
Պատմություն
Հիշատակվում է VII դարում, կապված Բարսեղ Ճոնի անվան հետ, որն այդ ժամանակ եղել է Դպրեվանքի վանահայրը։ Ենթադրվում է, որ Դպրեվանքը համապատասխանում է Շիրակ գավառի Կարմիր վանքին, որի եկեղեցին խաչաձև գմբեթավոր, չորս ավանդատներով կառուցվածք է։ Դպրեվանքի պատմության նշանավոր փուլերից է եղել X դարը, երբ Բյուզանդիայում հալածված հայ վանականները այստեղ ստեղծեցին խոշոր միաբանություն ։
Եկեղեցին հիմնովին վերակառուցվել է 935 թ.-ին՝ Աբաս Բագրատունի թագավորի ջանքերով, Բյուզանդիայից հալածված հայ հոգևորականների մասնակցությամբ ։
Եկեղեցին կանգուն է մնացել մինչև 1837 թ.-ը, երբ սկսվեց կառուցվել «Ալեքսանդրապոլ» ամրոցը։ Դպրեվանքն ընկավ Ալեքսանդրապոլ ամրոցի տարածքի մեջ։ Զինվորական իշխանության հրամանով այն վերջնականապես քանդեցին 1852 թ.-ին և նրա փոխարեն կառուցեցին զինապահեստ ։
Դպրեվանքում է պահվել Աստվածածնի նշանավոր խաչը, որով բուժվել է Վրաց թագավոր Դեմետրե I-ի (1125–56) կինը, այնուհետև Ս. Խաչը տեղափոխել են Վրաստանի Վարձիա վանքը ։
Շինության արտաքին տեսքը
Աղբյուրների համաձայն եկեղեցին կառուցված է եղել սև քարերից և նման է եղել Կարսի Առաքելոց եկեղեցուն։ Ոմանց կարծիքի համաձայն եկեղեցին համապատասխանում է Շիրակի գավառի կարմիր վանքին, որը խաչաձև, գմբեթավոր, չորս ավանդատներով կառուցվածք է ։
Ծանոթագրություններ
Կատեգորիա:Գյումրու եկեղեցիներ Կատեգորիա:7-րդ դարի հայկական վանքեր և եկեղեցիներ
Արկտիկական անապատ
Արկտիկական անապատ (Arctic desert), Հյուսիսային Սառուցյալ օվկիանոսի ավազանի, արկտիկական աշխարհագրական գոտու մաս։ Դա բնական գոտիներից ամենահյուսիսայինն է, բնորոշվում է արկտիկական կլիմայով։ Տարածքը ծածկված է սառցադաշտերով, խճաքարով և քարաբեկորներով։
Կլիմա
Ձմռանը օդի ջերմաստիճանը ցածր է՝ մինչև -60 °С, հունվարին միջին ջերմաստիճանը կազմում է -30 °С, իսկ հուլիսին՝ +3 °С: Ձևավորվում է ոչ միայն բարձր լայնությունների ցածր ջերմաստիճաններով, այլ նաև ձնից տաքության արտացոլման՝ ալբեդոի հետ։ Մթնոլորտային տեղումների տարեկան քանակը կազմում է մինչև 400 մմ։ Ձմռանը հողը հագենում է ձյան շերտերով և հազիվ հալված սառույցից, որոնց մակարդակը կազմում է 75-300 մմ։ Կլիման Արկտիկայում շատ խիստ է։ Սառույցի և ձյան ծածկույթը մնում է գրեթե ամբողջ տարի։ Ձմռանն այստեղ երկար բևեռային գիշեր է (հս.լ. 75˚ - 98 օր, հս.լ. 80˚ -127 օր, բևեռի շրջանում՝ կես տարի)։ Դա տարվա ամենացուրտ ժամանակն է։ Ջերմաստիճանն հասնում է -40 °С և ավելի ցածր, փչում են ուժեղ փոթորիկներ, հաճախ բուք ու բորան է լինում։ Ամռանը շուրջօրյա լույս է լինում, սակայն տաքությունը քիչ է, հողը չի հասցնում ամբողջությամբ հալչել։ Օդի ջերմաստիճանը 0 °С-ից քիչ բարձր է։ Երկինքը հաճախ ամպամած է, անձրև է տեղում (երբեմն նաև ձյուն), օվկիանոսի մակերեևույթից ուժեղ գոլորշացման պատճառով գոյանում են խիտ մառախուղներ ։
Բուսական և կենդանական աշխարհ
Արկտիկական անապատը գրեթե զուրկ է բուսականությունից։ Այստեղ չկան թփուտներ, քարաքոսերը և մամուռները համատարած ծածկույթ չեն գոյացնում։ Բուսականությունը մեծ մասամբ բաղկացած է բոշխից, որոշ հացազգիներից, քարաքոսերից և մամուռներից։ Բուսականությունը շատ դժվար է վերականգնվում։ Կենդանական աշխարհը գերազանցապես ծովային է։ Այստեղ հանդիպում են ծովացուլեր, փոկեր, ամռանը լինում են թռչնաշուկաներ։ Ցամաքային կենդանական աշխարհն աղքատ է՝ բևեռաղվես, սպիտակ արջ, լեմինգներ ։
Արկտիկական անապատներ
Արկտիկական անապատների գոտին բոլոր բնական գոտիներից ամենահյուսիսայինն է, տարածվում է Արկտիկայի բարձր լայնություններում։ Նրա հարավային սահմանը մոտավորապես անցնում է հս.լ. 71˚-ով։ Գոտին ներառում է Արկտիկական ավազանի կղզիները՝ Գրենլանդիան, Կանադական կղզեխմբի հյուսիսային հատվածը, Սվալբարդ կղզեխմբի, Ֆրանց Իոսիֆի Երկիրը, Հյուսիսային երկիրը, Նոր Երկիրը, Նորսիբիրական կղզիները, ինչպես նաև նեղ հատված Հյուսիսային Սառուցյալ օվկիանոսի առափնյայի երկայնքով՝ Յամալ, Գիդանի, Թայմիր և Չուկոտյան թերակղզիների սահմաններում ։
Ծանոթագրություններ
Կատեգորիա:Կլիմայական գոտիներ Կատեգորիա:Անապատներ Կատեգորիա:Արկտիկա Կատեգորիա:Հյուսիսային սառուցյալ օվկիանոս Կատեգորիա:Կլիմա
Սանթուր
Սանթուր ՝ բազմալար հարվածվող նվագարան։ Հին պարսկերենից թարգմանաբար «սանթուր» բառը նշանակում է «հարյուր լար»։
Նկարագիրը
Ունի փայտյա տափակ և սեղանաձև իրան, որի վերևի կափարիչի վրա կան ձայնադարձիչ անցքեր։ Լարերը մետաղյա են՝ ձգված «սեղանի» հիմքերին զուգահեռ, ցածր ռեգիստրում՝ միայնակ, բարձրում՝ երկանդամ և եռանդամ ունիսոն խմբերով։ Լարվածքը խրոմատիկ է։ Նվագում են ծնկներին դրած կամ հատուկ հենարանի վրա դրված, մետաղյա կամ փայտյա մուրճիկներով, ինչի պատճառով էլ համարվում է լարային-հարվածային նվագարան։ Սանթուրը ձայնն ընդհատող հարմարանք չունի, ուստի նրա զնգուն նվագը ուղեկցվում է հարվածվող բաց լարերից գոյացող միալար խուլ աղմուկով, և դա նվագարանի տեմբրային առանձնահատկությունն է։ Գործածվում է հիմնականում նվագակցելու համար, քաղաքային սազանդարական, նաև աշուղական խմբերում։ Բուն պարսկական սանթուրն ունի երկու կամրջակ, որոնք նվագարանի համար ապահովում են մոտ երեք օկտավա հնչյունածավալ։ Իսկ ահա գործիքի հնդկական տարբերակն ավելի լայն է և ուղղանկյունաձև։
Հայկական սանթուր
Ըստ հնագիտական նյութերի՝ նվագարաններն, առհասարակ, Հայկական լեռնաշխարհում տեսանելի են մ.թ.ա. 2-րդ հազարամյակից։ Սակայն երաժիշտների մասին հիշատակություններ կան դեռևս մ.թ.ա. 3-րդ հազարամյակին վերաբերող խուռիական սեպագիր արձանագրություններում, ինչը ենթադրել է տալիս, որ երաժիշտներ և նվագարաններ եղել են նաև սահմանակից հայկական բնակավայրերում։ Ինչպես տեսանք, սանթուրը Միջագետքում ծագելուց հետո շատ արագ տարածվել էր Պարսկաստանում, Հայաստանում և հարևան այլ երկրներում։ Հայկական սանթուրի մասին հին և միջնադարյան աղբյուրները խիստ սահմանափակ տեղեկություններ են հաղորդում։ Սանթուրահարների պատկերներ են հանդիպում մի քանի ձեռագիր մատյաններում և տապանաքարերի վրա կատարված պատկերաքանդակներում։
Բաս-սանթուր
Սանթուրը Հայաստանում գործածվել է խորհրդային տարիներին Շարա Տալյանի և Վաղարշակ Սահակյանի աշուղական անսամբլներում։ Դրանից հետո երկար ժամանակ ավանդական հայկական սանթուրը կարծես մոռացվել էր, և դրա փոխարեն երաժշտական դպրոցներում ուսուցանվում և տարբեր համույթներում էլ գործածվում էր եվրոպական ցիմբալը, որը թեև տեսքով նման է հայկական սանթուրին, բայց ունի սահմանափակ ձայնածավալ և աղքատիկ տեմբրային հնարավորություններ։ Հնագույն երաժշտության «Տաղարան» անսամբլի գեղարվեստական ղեկավար և դիրիժոր Սեդրակ Երկանյանը վաղուց ցանկանում էր վերականգնել նվագարանի հայկական տարբերակը և ընդգրկել անսամբլի կազմում։ Այդ առթիվ նա սկսում է ուսումնասիրել միջնադարյան ձեռագրական պատկերներն ու պատկերաքանդակները, պատմական հիշատակություններն ու նկարագրությունները՝ նվագարանի տեսքի ու կառուցվածքի մասին։ Հավաքելով թեև խիստ կցկտուր, բայց անհրաժեշտ տեղեկություններ, նա որոշում է ընդլայնել հայկական սանթուրի հնչյունածավալը. այն ունեցել է փոքր օկտավայի սոլ (շատ հազվադեպ՝ դո) հնչյունից մինչև երրորդ օկտավայի ռե հնչյունը։ Սեդրակ Երկանյանն անհրաժեշտ է համարում նվագարանի հնչյունածավալսը սկսել ևս մեկ օկտավա ներքևից։ Դա սանթուրին կհաղորդեր ավելի կարևոր դեր՝ անսամբլի կատարումների մեջ։
Այդ առաջարկով նա դիմում է ՀՀ Մշակույթի նախարարություն, որը հավանություն է տալիս և ստանձնում նվագարանի նախագծման ու պատրաստման ծախսերը։ Նվագարանը պատրաստում է վարպետ Ալբերտ Զաքարյանը, որը մինչ այդ հանրությանը հայտնի էր որպես բաս-քանոններ պատրաստող վարպետ։ Երկար ժամանակ Ալբերտ Զաքարյանը աշխատում է նախագծի վրա, քանի որ հնչյունածավալի ընդլայնումը պահանջում էր ինժեներական որոշ խնդիրների լուծում, և ի վերջո հանձն է առնում ստեղծել բաս-սանթուրը։ Այն կատարյալ գործիք է, որի լարվածքը տարբերվում է Հայաստանի երաժշտական դպրոցներում ուսուցանվող ցիմբալի լարվածքից։ Դրա պատճառով անհրաժեշտություն առաջացավ նաև դպրոցներում դասավանդել բաս-սանթուր։ 2014 թվականից «Տաղարան» անսամաբլի կազմում սկսում է հանդես գալ հայկական բաս-սանթուրը։ Անսամբլի նախկին սանթուրահար Թեհմինե Ջերեջյանը, որը երկար տարիներ ցիմբալ էր նվագել, նկատում է, որ միևնույն ստեղծագործությունը երկու նվագարաններից յուրաքանչյուրով կատարելիս տարբեր լուծումներ է գտնում, բաս-սանթուրը մեղեդուն հաղորդում է նոր հնչերանգներ, ինչը ունկնդրին փոխանցում է բոլորովին այլ զգացողություններ։ 2015 թ.-ից անսամբլի սանթուրահարն է Քրիստինե Մնացականյանը։ Ներկայումս պրոֆեսիոնալ սանթուրահարներն իրենց կրթությունը ստանում են կոնսերվատորիայի ազգային նվագարանների համապատասխան բաժնում, որտեղ դասավանդել է անվանի կոմպոզիտոր և մանկավարժ Խաչատուր Ավետիսյանը, այնուհետև՝ առաջին շրջանավարտ Դավիթ Բեգլարյանը, ներկայումս՝ Գրիգոր Ոսկանյանը։ Բաժինն ավարտել են իրենց փայլուն կատարումներով աչքի ընկած երաժիշտներ՝ Սամվել Թորոսյանը (նաև դհոլ), Սարգիս Պետրոսյանը, Եպրաքսյա և Աղավնի Հովակիմյանները, Հայաստան Աբրահամյանը, Քրիստինե Ավագյանը և ուրիշներ։
Աղբյուրներ
Կատեգորիա:Հարվածային երաժշտական գործիքներ Կատեգորիա:Իրանական հայտնագործություններ
Նովոալեկսանդրովկա (գյուղ, Բելոգորսկի շրջան)
Նովոալեկսանդրովկա (Новоолександрівка, Novoaleksandrovka), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։
2001 թվականի տվյալներով Նովոալեկսանդրովկա գյուղում բնակվում էր 33 մարդ։
Անալիոնդաս
Անալիոնդաս (Αναλιόντας), գյուղ Կիպրոսի Հանրապետության Նիկոսիայի շրջանում։ Տեղակայված է Պերա Օրինիս գյուղակից 6-7 կմ դեպի հարա իսկ մայրաքաղաք Նիկոսիայից 20 կմ հարավ։ Գյուղի մոտակայքում կան 5 եկեղեցիներ։
Հովհաննես Սեբաստացի
Հովհաննես արքեպիսկոպոս Սեբաստացի, հայ պատմիչ, բանաստեղծ, եկեղեցական գործիչ, Սեբաստիայի հոգևոր առաջնորդ (1809-1830) ։
Կենսագրություն
1797 թվականին ձեռնադրվել է վարդապետ, 1812 թվականին՝ եպիսկոպոս։ 1809-1830 թվականներին եղել է Սեբաստիայի հոգևոր առաջնորդը։ Հովհաննես Սեբաստացու ջանքերով Սեբաստիայի թեմում բացվել են դպրոցներ, վերակառուցվել վանքերն ու եկեղեցիները։ Գրել է ոտանավորներ, չափածո տապանագրեր, որոնց մի մասը («Ներբողական նուագերգութիւնք...») հրատարակվել է Թիֆլիսում, 1825 թվականին։ Գրել է նաև քարոզներ (Մեսրոպ Մաշտոցի անվան Մատենադարան, ձեռագիր № 10185)։ Նրա «Պատմութիւն Սեբաստիոյ» երկն ընդգրկում է 1021 թվականից մինչև 1830-ական թվականների կարևոր իրադարձությունները ։
Անալիոնդաս
Բնակչություն
Ըստ 2001 թվականի տվյալների գյուղի բնակչությունը կազմել է 300-350 մարդ, մեծամասնությունը հույն կիպրացիներ են։
Հովհաննես Սեբաստացի
Կենսագրություն
Մահացել է 1830 թվականին ։
Ծանոթագրություններ
Կատեգորիա:Հայ պատմիչներ Կատեգորիա:Հայ բանաստեղծներ Կատեգորիա:Հայ եկեղեցական գործիչներ
Անալիոնդաս
Ծանոթագրություններ
Կատեգորիա:Նիկոսիայի շրջանի բնակավայրեր Կատեգորիա:Կիպրոսի գյուղեր
ՏերՀովա
'''Հ. Ա. Տեր-Հովակիմյան (Հարություն Արթուր Տեր-Հովակիմյան, ՏերՀովա''' (DerHova), ), կանադահայ երգահան և ձայնագրման պրոդյուսեր։
Կարիերա
Հ. Ա. Տեր-Հովակիմյանն իր առաջին ձայնագրման պայմանագիրը կնքել է 17 տարեկանում նորաստեղծ կանադական Hi-Bias Records ձայնագրման լեյբլի հետ։ Հետագա 15 տարիներին նրան հիմնականում հիշատակում էին «Մարկ Ռայան» բեմական անունով։
Տարիներ շարունակ նրա հիմնական ուշադրությունը եղել է Temperance նախագիծը (1990 թվականին Տորոնտոյում հիմնված էլեկտրոնային երաժշտության երկյակ)։ Սկսելով որպես թեք-հաուս ոճի մենանախագիծ՝ նրա դեբյուտային կոմերցիոն թողարկումը 1992 թվականի սկզբին թողարկված 5 երգից բաղկացած Phantasy EP-ն էր։ Temperance-ը, ի վերջո, անցավ ավելի դանս-փոփ / եվրոդանս հնչողության` որպես վոկալիստ ներառելով Մարկի համադասարանցի Լորեն Ռիդին։ Նրանց առաջին հիթը՝ Music Is My Life-ը թողարկվեց 1994 թվականին, որին հաջորդեցին մի շարք այլ հիթեր, համաշխարհային արտոնագրեր, բազմաթիվ Juno Award անվանակարգեր ։
19 տարեկանում Մարկ Ռայանի հաջողված ռեմիքս աշխատանքները հանգեցրին նրան, որ Billboard ամսագիրը նրան անվանեց Կանադայի լավագույն ռեմիքսերներից մեկը։ 1996 թվականին Temperance-ն իր գագաթնակետին հասավ 1980-ականների «Forever Young» հիթի իր hi-nrg քավեր-տարբերակով ։
1997 թվականին, S.P.O.T.-ի (Side Project of Temperance) և Temperance-ի «Universal Dream» սինգլի թողարկումից հետո Մարկը հեռացավ 22 Green Productions-ը գործարկելու համար՝ հիմնականում կենտրոնանալով տեղական և միջազգային տարբեր արտիստների պրոդյուսերության և ռեմիքսինգի վրա, ինչպիսիք են soulDecision-ը, 666-ը , Vapourspace-ը , Urban Cookie Collective-ը, Mia Minx-ը, Emjay-ը և այլն ։
Նրա «Քելե քելե» երգով Սիրուշոն Հայաստանը ներկայացրել է Եվրատեսիլ 2008 երգի մրցույթում։ ՏերՀովան ստեղծել է երգը, մտածել վերնագիրը և պատրաստել երգի օրիգինալ և ռեմիքս տարբերակները։ Մասնակից 43 երկրների մեջ այն զբաղեցրել է 4-րդ տեղը (Հայաստանի ամենաբարձր դիրքը գլխավոր երգի մրցույթում, արդյունքը կրկնվել է 2014 թվականին) և ստացել է ամենաշատ 12 միավորը մրցույթում ։
2010 թվականի սեպտեմբերի 5-ին ՏերՀովայի գործիքավորմամբ և Վլադիմիր Արզումանյանի կատարմամբ «Մամա» ստեղծագործությունն ընտրվեց որպես Հայաստանի մասնակից «Մանկական Եվրատեսիլ 2010» երգի մրցույթում։ Նոյեմբերի 20-ին երգը հավաքեց ամենաշատ միավորները (ներառյալ՝ ամենաշատ 12 միավորը)՝ հաղթելով մրցույթում. դա Հայաստանի առաջին հաղթանակն էր Եվրատեսիլի որևէ մակարդակում ։
Անձնական կյանք
ՏերՀովան ներկայումս բնակվում է Երևանում (Հայաստան) ։
Արտաքին հղումներ
Կատեգորիա:«Գրեմմի» մրցանակի դափնեկիրներ Կատեգորիա:Ապրող անձինք Կատեգորիա:Հայ կոմպոզիտորներ Կատեգորիա:Կանադահայ երաժիշտներ
Նիկոլա Շպիրիչ
Նիկոլա Շպիրիչ (Никола Шпирић, ), բոսնիացի սերբ քաղաքական գործիչ, Անկախ սոցիալ-դեմոկրատների միության առաջնորդներից մեկը։ Ներկայացուցիչների պալատի խոսնակ, 2007 թվականի հունվարից մինչև 2012 թվականի հունվար Բոսնիա և Հերցեգովինայի Նախարարների խորհրդի նախագահ, այնուհետև ֆինանսների նախարար։
Կենսագրություն
Ծնվել է 1956 թվականին Դրվարոըմ, որտեղ 1970 թվականին ավարտել է տարրական դպրոցը։ Միջնակարգ կրթությունը ստացել է Սարաևոյի Էլեկտրատեխնիկայի դպրոցում, որն ավարտել է 1975 թվականին։ Իր առաջին գիտական աստիճանը ստացել է Սարաևոյի համալսարանի տնտեսագիտության ֆակուլտետում 1979 թվականին այնուհետև 1982 թվականին ավարտել է նույն համալսարանի մագիստրատուրան ։ Նրա աշխատանքի թեման եղել է՝ «Ինքնակառավարվող հասարակությունում ֆինանսական զարգացման միջոցների ձևավորում և օգտագործումը» ։ 1980 թվականից մինչև 1982 թվականներին աշխատել է Սարաևոյի համալսարանում։ 1992 թվականին դասավանդել է թղթադրամների թողարկում և պետական ֆինանսավորում առարկաները՝ Բանյա Լուկայի համալսարանի տնտեսագիտության ֆակուլտետում ։
Սկսել է ակտիվորեն մասնակցել քաղաքականությանը 1993 թվականից՝ որպես Սերբական արմատական կուսակցության անդամ, որտեղ ընտրվել է գործադիր կոմիտեի նախագահի պաշտոնում։ Բոսնիական պատերազմի ավարտից հետո 1997 թվականին հիմնել Է Դեմոկրատական կուսակցությունը, սակայն հաջորդ տարի ընտրվել է Բոսնիայի և Հերցեգովինայի խորհրդարան Սերբական Դեմոկրատական կուսակցությունից երկու տարի ժամկետով ։ Պատգամավորության առաջին ժամկետի ընթացքում ստացել է դոկտորի կոչում Բանյա Լուկի համալսարանում, պաշտպանել է թեզ «Ներդրումային քաղաքականությունը որպես ռազմավարական ընկերության կառավարման բաղադրիչ» թեմայով ։
2000 թվականին նշանակվել է մարդու իրավունքների և փախստականների հարցերով նախարարի տեղակալ։ Նույն տարվա վերջին ընտրվել է ժողովուրդների պալատի պատգամավոր Ժողովրդավարական առաջադիմություն կուսակցությունից, զբաղեցրել է պատգամավորական պաշտոնը մինչև 2002 թվականը։ Այդ ընթացքում անդամակցել է անկախ սոցիալ-դեմոկրատների միությանը և 2002 թվականի համընդհանուր ընտրություններում առաջադրվել է արդեն այդ ցուցակից՝ ստանալով շուրջ 30 հազար ձայն և հերթական անգամ դառնալով խորհրդարանի պատգամավոր ։
2002-2006 թվականներին զբաղեցրել է Ներկայացուցիչների պալատի խոսնակի և փոխնախագահի պաշտոնները ։ 2006 թվականին դարձել է Բանջա Լուկի համալսարանի լիիրավ պրոֆեսոր ։ 2006 թվականին վերընտրվել է պատգամավոր, ստանալով 62,5 հազար ձայն, բայց պատգամավոր չի դարձել՝ փոխարենը զբաղեցրել է Բոսնիա և Հերցեգովինայի Նախարարների խորհրդի նախագահի պաշտոնը ։
2007 թվականի նոյեմբերին հրաժարական է տվել՝ կապված Եվրամիության կողմից երկրում հաստատված բարեփոխումներ իրականացնելու Բոսնիա և Հերցեգովինայի հարցերով գերագույն ներկայացուցիչ Միրոսլավ Լայչակի ջանքերի հետ։ Շպիրիչը մտահոգություն է հայտնել, որ այս բարեփոխումները կխախտեն Բոսնիայում զարգացած էթնիկ հավասարակշռությունը ։ Ժամանակավոր կառավարության ղեկավար չորս ամիս աշխատելուց հետո, 2008 թվականին փետրվարի վերջին, երբ քաղաքական ճգնաժամը հաջողությամբ լուծվել է, Շպիրիչը վերանշանակվել է վարչապետի պաշտոնում ։
2010 թվականի մարտին որպես Բոսնիա և Հերցեգովինայի վարչապետ, մասնակցել է Կոսովոյի հարցով Բալկանյան գագաթնաժողովին, որը կազմակերպել են Խորվաթիան և Սլովենիան (որի անկախությունը Բոսնիան այդ ժամանակ չէր ճանաչում), բայց ցուցադրաբար լքել է դահլիճը Կոսովոյի վարչապետ Հաշիմ Թաչիի ելույթի ժամանակ ։ Նույն թվականին վերընտրվել է խորհրդարանի պատգամավոր՝ ստանալով շուրջ 61 հազար ձայն ։ Նոր կառավարության ստեղծման շուրջ բանակցությունները շարունակվել են այդ ընտրություններից հետո 14 ամիս և ավարտվել են 2011 թվականի դեկտեմբերի վերջին՝ Վիեկոսլավ Բևանդայի գլխավորած կաբինետի ձևավորմամբ ։ Ազգային քվոտաների հիման վրա ձևավորված կառավարությունում սերբերի Շպիրիչը նշանակվել է ֆինանսների նախարար և նախարարների խորհրդի նախագահի տեղակալ ։
Շպիրիչն ամուսնացած է, ունի դուստր և որդի ։ 2012 թվականի դեկտեմբերին ստացել է վնասվածք ավտովթարից. մասնավոր մեքենան բախվել է Շպիրիչի մեքենային։ Մեքենայի 18-ամյա վարորդը, նրա ուղևորները և Շպիրիչի վարորդը թեթև վնասվածքներ են ստացել, իսկ նախարարը ենթարկվել է ազդրի վիրահատության ։
2014 թվականին վերընտրվել է որպես Ներկայացուցիչների պալատի անդամ, իսկ 2019 թվականին դարձավ Ժողովուրդների պալատի անդամ ։ 2018 թվականին ԱՄՆ Պետդեպարտամենտն ընդգրկել է Շպիրիչի անունը այն անձանց «սև ցուցակում», որոնց արգելվում է մուտք գործել ԱՄՆ։ Ամերիկյան գործակալությունը այս քայլը բացատրել է կոռուպցիոն սխեմաներին սերբ քաղաքական գործչի մասնակցության վերաբերյալ տեղեկատվության առկայությամբ, սև ցուցակում առկա է նաև նաև Անկախ սոցիալ-դեմոկրատների միության նախագահ Միլորադ Դոդիկի անունը ։ Չնայած կոռուպցիայի մեղադրանքներին, Շպիրիչը 2020 թվականի սեպտեմբերին ընդգրկվել է ընտրությունների վերահսկողության և կոռուպցիայի դեմ պայքարի համակարգման խորհրդարանական կոմիտեի կազմում ։
Ծանոթագրություններ
Կատեգորիա:Բոսնիա և Հերցեգովինայի քաղաքական գործիչներ Կատեգորիա:21-րդ դարի քաղաքական գործիչներ
(5986) Քսենոփոն
(5986) Քսենոփոն (Xenophon), աստերոիդ աստերոիդների հիմնական գոտում։ Հայտնաբերվել է 1969 թվականի հոկտեմբերի 2-ին Պաուլ Վիլդի կողմից Ցիմերվալդում ։
Միջին հեռավորությունը Արեգակից կազմում է 2,370901 ա. մ., առավելագույնը մոտենում է 2,0862 ա. մ. հեռավորության վրա և հեռանում 2,6556 ա. մ. ։ Արեգակի շուրջ մեկ ամբողջական պտույտ է կատարում 1333,42 երկրային օրվա ընթացքում, իր ուղեծրով շարժվելով միջինում 0,269981 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,46° անկյուն։
Արտաքին հղումներ
Կատեգորիա:1969 թվականին հայտնաբերված աստղագիտական մարմիններ Կատեգորիա:Պաուլ Վիլդի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հոմս
Հոմս (حمص), քաղաք Սիրիայի կենտրոնում, Հոմս մարզի վարչական կենտրոնը։ Դամասկոսից հեռու է 162 կմ՝ դեպի հյուսիս, Հալեպից՝ 192 կմ դեպի հարավ։ Արևմուտքում՝ 90 կմ հեռավորության վրա, Սիրիայի Տարտուս նավահանգիստն է։
Աղբյուրներ
Կատեգորիա:Հոմսի գավառ Կատեգորիա:Սիրիայի քաղաքներ
Ագուասկալիենտես (նահանգ)
Ագուասկալիենտես, Մեքսիկայի 31 նահանգներից մեկը։ Գտնվում է Մեքսիկայի Հանրապետության կենտրոնական մասում։ Վարչական կենտրոնը համարվում է Ագուասկալիենտես քաղաքը։ Ըստ 2010 թվականի մարդահամարի տվյալների, նահանգի բնակչությունը կազմում է 1 184 996 մարդ։ Այս ցուցանիշով Մեքսիկայի նահանգների մեջ նա գրավում է 27-րդ տեղը։ Պաշտոնական լեզուն համարվում է իսպաներենը, սակայն քիչ քանակությամբ տարածված են նաև պորտուգալերենը և անգլերենը։
Տարածքը կազմում է 5 589 կմ²։ Այս ցուցանիշով Մեքսիկայում գրավում է 28-րդ տեղը։ Նահանգը բազմազգ է։ Այստեղ կան այնպիսի ազգային փոքրամասնություններ, ինչպիսիք են ացտեկները, ամերիկացիները, իսպանացիները, արգենտինացիները և մյուս հնդկացիական որոշ ցեղեր։ Բնակչության ճնշող մեծամասնությունը դավանում է քրիստոնեության կաթոլիկ ուղղությունը։ Կաթոլիկները կազմում են ամբողջ բնակչության 95,6 %-ը։ Քրիստոնեության մյուս ուղղությունների հետևորդները (ուղղափառ, բողոքական) կազմում են ընդամենը 0,7 %-ը։ Չնչին տոկոսային հարաբերություն են կազմում բուդդայականները և մուսուլմանները, ովքեր չեն հասնում 0,1 %-ի։
Պաշտոնապես նահանգը կոչվում է նաև Ազատ և անկախ Ագուասկալիենտես նահանգ։ Նահանգի կառավարչը Կարլոս Լոսանդո դե լա Տորրեն է (Carlos Lozano de la Torre), ով իր պաշտոնը ստացել է 2010 թվականի դեկտեմբերի 1-ին։
Լեիկուդե
Լեիկուդե (Leikude), գյուղ Էստոնիայի Լյաենե-Վիրումաա նահանգի Կադռինա շրջանում։
2011 թվականի տվյալներով գյուղում բնակվում էր 82 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Կադռինա շրջանի բնակավայրեր Կատեգորիա:Էստոնիայի գյուղեր
Վիշուր (գյուղ, Ուվինսկի շրջան)
Վիշուր (Вишур), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 502 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Ուվինսկի շրջանի բնակավայրեր
Իսրայելի զինանշան
Իսրայելի Հանրապետության զինանշան (סמל מדינת ישראל, شعار دولة إسرائيل), Իսրայելի խորհրդանիշ, դրոշի և օրհներգի հետ միասին կազմում է Իսրայելի երեք ազգային խորհրդանիշները։
Նրանց մեջտեղում երևում է արծաթյա գրվածք, որի վրա նշված է երկրի ներկայիս անվանումը՝ Իսրայել (ישראל):
Պատմություն
Իսրայելը, որպես խորհրդարանական հանրապետություն իր անկախությունը հռչակել է 1948 թվականի մայիսի 14-ին։ Դրան հաջորդել են մի շարք գործընթացներ, որոնցից են ազգային բանակի ստեղծումը, պետական մարմինների կազմավորումը և իհարկե ազգային խորհրդանիշների ընդունումը։
Իսրայելի ազգային խորհրդանիշներն են դրոշը, զինանշանը և օրհներգը։ Իսրայելի զինանշանը ընդունվել է 1848 թվականին՝ Իսրայելի կառավարության կողմից։
Իսրայելի անկախության յոթերորդ տարեդարձի առթիվ առաջին անգամ հրատարակվել են փոստային նամականիշներ՝ Իսրայելի զինանշանի պատկերով ։ Այս զինանշանի պատկերը լայնորեն կիրառվում է նաև հրեական մետաղադրամների վրա։
Իսրայելի ներկայիս զինանշանը գործում է գրեթե 70 տարի։
Սիմվոլիզմ
Այն խորհրդանշում է լույսը և ինչպես գրված է Աստվածաշնչի Եսայիա գրքում՝
Խորհրդանշական բնութագրումներ հանդիպում են նաև Աստվածանչի Զաքարիա գրքում։
Զինանշանի վրայի ձիթենու ճյուղերը խաղաղության խորհրդանիշներն են։
Գրականություն
Կատեգորիա:Իսրայելի պետական խորհրդանիշեր Կատեգորիա:Զինանշաններ այբբենական կարգով
Բերդակ (Սպարկերտի գավառ)
Բերդակ, գյուղ Արևմտյան Հայաստանում, Բիթլիսի վիլայեթի Սպարկերտի գավառակում։ Գտնվում էր Վանա լճի հյուսիս-արևմուտքում՝ Խիզան գետի ձախափնյա հովտում։
XIX դարի վերջին ուներ 10 տուն և '''Սբ. Սիմոն''' անունով հայկական եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Նովոգրիգորիևկա (գյուղ, Բելոգորսկի շրջան)
Նովոգրիգորիևկա (Новогригорівка, Novogrigoryevka), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։
2001 թվականի տվյալներով Նովոգրիգորիևկա գյուղում բնակվում էր 192 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Բելոգորսկի շրջանի բնակավայրեր Կատեգորիա:Ուկրաինայի գյուղեր
Յուրի Ֆոկին
Յուրի Ֆոկին (Юрий Евгеньевич Фокин, ), խորհրդային և ռուս դիվանագետ։ Արտակարգ և լիազոր դեսպան։
Կենսագրություն
1960 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
Սերգեյ-Պոլե
Բնակչությունը
Համաձայն 2010 թվականի տվյալների, գյուղն ուներ 1923 բնակիչ, որից 928 տղամարդ և 995 կին ։ Բնակչության մեծամասնությունը հայեր են, ովքեր զբաղվում են թեյի և ծխախոտի մշակությամբ, այգեգործությամբ և բանջարաբուծությամբ։
Գյուղն ունի գրադարան, ակումբ և բուժկայան, իսկ խորհրդային տարիներին նաև հայկական միջնակարգ դպրոց։
Պատմական ակնարկ
Գյուղն իր անվանումն ստացել է Ղրիմի պատերազմի մասնակից, ազգությամբ ֆրանսիացի, ռուսական բանակի ծովային սպա, կապիտան-լեյտենանտ Սերգեյ Պոլի անունից, ում պատկանում էր ներկայիս գյուղի տարածքը։ Գյուղը հիմնադրել են 1897 թվականին Օսմանյան կայսրությունից, մասնավորապես Տրապիզոնից գաղթած համշենահայերը` 1913 թվականին։ Հողամասը 304 տասանորդ հարկավճարով գնել են Սերգեյ Պոլի այրուց` Ելենա Պոլից։
Գյուղի մոտակայքում բացվել է հանքային ջրերի աղբյուր, որը շշալցվում էր և վաճառվում «Сочинская» անվանումով, սակայն ներկայումս դրա արտադրությունը դադարեցվել է։
Արտաքին հղումներ
Կատեգորիա:Կրասնոդարի երկրամասի գյուղական բնակավայրեր Կատեգորիա:Կրասնոդարի երկրամասի Սոչիի քաղաքային օկրուգի բնակավայրեր
Յուրի Ֆոկին
Կենսագրություն
1960 թվականից զբաղվում է դիվանագիտական գործունեությամբ։
Ծանոթագրություններ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ Կատեգորիա:Մոսկվայի 850-ամյակի հուշամեդալով պարգևատրվածներ
Եղևին հունական
Եղևին հունական, սոճազգիների ընտանիքի, եղևին ցեղի բույս։
Նկարագրություն
Մշտադալար, խոշոր ծառեր են՝ մինչև 38 մ բարձրությամբ և 1,9 մետր բնի տրամագծով, խիտ, բրգաձև սաղարթով, համարյա մինչև գետին հասնող հորիզոնական ճյուղերով։ Երիտասարդ ընձյուղների վրա կեղևը մոխրագույն է, հարթ և դարչնագույն, հին ճյուղերի և բնի վրա երկայնակի ճաքերով։ Ընձյուղները մերկ են, նարնջադեղնավուն։ Փշատերևների երկարությունը հասնում է 17-18 մմ-ի, իսկ լայնությունը 1,8-2,3 մմ-ի, սուր են, ծակող, երբեմն կլորավուն, խիտ դասավորությամբ։ Կոների երկարությունը կազմում է 12-20 սմ, 3-5 սմ լայնությամբ, սկզբում կանաչ, հասունանալիս դարչնագույն, խեժոտ։ Սերմնային թեփուկները սեպաձև են, վերին մասում խիստ լայնացած, կլորավուն, ամբողջաեզր։ Ծածկող թևտուկները դուրս ցցված են, թեքված դեպի ցած։ Կոները բացվում և թափվում են սեպտեմբերին։ Արական հասկիկները բոսորակարմրավուն են։ Սերմերը բաց կանաչավուն են։ Աչքի է ընկնում դեկորատիվ բարձր արժանիքներով, հատկապես արծաթագույն, փայլող երիտասարդ ընձյուղներով։ Երաշտադիմացկուն է, ավելի ցրտադիմացկուն, քան իսպանական և ալժիրյան եղևինները։
Տարածվածություն
Հայաստանում մշակվել է «Սոճուտում», որտեղ ցրտահարվել է առաջին իսկ տարում (Տ. Գ. Չուբարյան, 1957)։ Հեռանկարային է Հայաստանի մերձարևադարձային շրջանների համար։
Կիրառություն
Էկոլոգիական խումբը III, մշակության հավանական շրջանը 9 ։
Ծանոթագրություններ
Կատեգորիա:Սոճազգիներ Կատեգորիա:Ասեղնատերևավորներ
Գեորգի Ամիրագով
Գեորգի Ամիրագով, հայ դերասան, ՀՀ արվեստի վաստակավոր գործիչ (2008)։ ՀՀ թատերական գործիչների միության անդամ։
Կրթություն
1979-1982 թվականներին սովորել է «Հայֆիլմ» կինոդերասանի ստուդիային կից դերասանական բաժնում՝ Դմիտրի Կեսայանցի արվեստանոցում։ 1980 թվականին ավարտել է Երևանի պոլիտեխնիկական ինստիտուտը։ 1982 թվականից աշխատում է Երևանի Կամերային թատրոնում։ 1985 թվականից Հայաստանի թատերական գործիչների միության անդամ է։ 1993-1996 թվականներին Մոսկվայում եղել է «Կաբարե, բոլոր աստղերը» հաղորդման հաղորդավարը  ։
Արտաքին հղումներ
Կատեգորիա:Հայ դերասաններ Կատեգորիա:ՀՀ արվեստի վաստակավոր գործիչներ Կատեգորիա:ՀՀ մշակույթի նախարարության ոսկե մեդալակիրներ
Ակռի քար
Ակռի քար, քարաժայռ Արևմտյան Հայաստանում, Վան քաղաքից հարավ-արևելք Առբի լեռան բլրի վրա ։
Լաս Պեդրաս (Ուրուգվայ)
Լաս Պեդրաս (Las Piedras), բնակավայր Ուրուգվայի հարավարևելյան մասում, Կանելոնես դեպարտամենտում։
Բնակչություն
Բնակչությունը ըստ 2011 թվականի տվյալների կազմում է 399 մարդ ։
Աղբյուր։ Instituto Nacional de Estadística de Uruguay ։
Ծանոթագրություններ
Կատեգորիա:Ուրուգվայի բնակավայրեր Կատեգորիա:Ուրուգվայի քաղաքներ
Լեոնիդ Ֆիլատով
Լեոնիդ Ալեքսեևիչ Ֆիլատով (Леонид Алексеевич Филатов, ), կինոյի և թատրոնի ռուս դերասան, կինոռեժիսոր, բանաստեղծ, գրող, հրապարակախոս, հեռուստահաղորդավար, Ռուսաստանի Դաշնության ժողովրդական արտիստ (1995), Ռուսաստանի Դաշնության պետական մրցանակի դափնեկիր կինոյի և հեռուստատեսության բնագավառում։
Վաղ տարիներ
Լեոնիդ Ֆիլատովը ծնվել է 1946 թվականի դեկտեմբերի 24-ին Ռուսաստանի Կազան քաղաքում, Ալեքսեյ Երեմեևիչ Ֆիլատովի (1910-1953) և Կլավդիա Նիկոլաևնա Ֆիլատովայի (1924-2007) ընտանիքում։ Ծնողներն ունեցել են նույն ազգանունը։ Ընտանիքը հաճախ էր փոխում բնակության վայրը, քանի որ հայրը ռադիոհաղորդ էր և լինում էր տարբեր արշավախմբերում։ Իր մանկությունը Լեոնիդ Ֆիլատովն անցկացրել է Պենզայում։ Երբ տղան յոթ տարեկան էր, ծնողները բաժանվել են, և նա հոր հետ տեղափոխվել է Աշխաբադ՝ ազգականների մոտ։ Հետագայում մայրը տղային համոզում է տեղափոխվել իր մոտ՝ Պենզա։ Սակայն որոշ ժամանակ անց նա կրկին մեկնում է Աշխաբադ՝ հոր մոտ։
Սկսած դպրոցական տարիներից Ֆիլատովը տպագրվել է Աշխաբադի մամուլում։ 1965 թվականին դպրոցն ավարտելուց հետո մեկնել է Մոսկվա՝ նպատակ ունենալով սովորել Մոսկվայի Գերասիմովի անվան կինեմատոգրաֆիայի համառուսական պետական ինստիտուտի ռեժիսորական ֆակուլտետ, սակայն չի ընդունվել։ Համադասարանցու խորհրդով դիմել է Շչուկինի ուսումնարանի դերասանական ֆակուլտետ և ընդունվել Վերա Լվովայի և Լեոնիդ Շիխմատովի կուրս։ Թատերական ուսումնարանն ավարտել է 1969 թվականին։
Թատրոն
1969 թվականին դարձել է Մոսկվայի Տագանկայի թատրոնի դերասան։ Առաջին գլխավոր դերը եղել է «Ի՞նչ անել» ներկայացման մեջ։ Խաղացել է նաև «Վարպետն ու Մարգարիտան», «Բալենու այգին», «Պուգաչյով», «Ընկե՛ր, հավատա», «Համլետ» (Հորացիո) և այլ ներկայացումներում։ 1985-1987 թվականներին, երբ «Տագանկան» գլխավորում էր Անատոլի Էֆրոսը, Ֆիլատովը երկու տարի աշխատում է «Սովրեմեննիկում»։ 1987-ին նա վերադառնում է «Տագանկա», որտեղ աշխատում է մինչև 1993 թվականը։
1993 թվականին Լեոնիդ Ֆիլատովը Նիկոլայ Գուբենկոյի, Նատալյա Սայկոյի, Նինա Շացկայայի և այլոց հետ ստեղծում է «Տագանկայի դերասանների ընկերակցություն» ստեղծագործական միավորումը։
Տագանկայի մյուս դերասանների հետ եղել է «Ազատության արձանի մաշկի տակ» ներկայացման համահեղինակը։ Հեղինակն է «Ալվան մարդիկ», «Կկույով ժամացույցը», «Շերվուդյան անտառի նկարիչը» թատերախաղերի։ «Կլարա Գազուլի թատրոնը», «Մարտին Իդեն», «Մի անգամ Կալիֆորնիայում», «Հերկուլեսն ու Ավգյան ախոռները» ներկայացումների երգերի հեղինակն է։
Կինո և հեռուստատեսություն
Կինոյում սկսել է նկարահանվել 1970 թվականին՝ խաղալով «Առաջին սիրո քաղաքը» շարժանկարում։ Կինոյում նրա ծաղկման շրջանն էին 80-ականները։ Նա խաղացել է գլխավոր դերեր «Անձնակազմ» (1980), «Կանայք լրջորեն են կատակում» (1981), «Գրաչները» (1982), «Ընտրյալները» (1983), «Հաջողությունը» (1984), «Չիչերինը» (1986, Կարլովի Վարիի միջազգային կինոփառատոնի մրցանակակիր՝ Չիչերինի դերի համար), «Մոռացված մեղեդի ֆլեյտայի համար» (1987), «Զրո քաղաքը» (1988), «Բարեգործական պարահանդես» (1993)։
Լեոնիդ Ֆիլատովը 1989 թվականին ընտրվել է ԽՍՀՄ կինեմատոգրաֆիստների միության քարտուղար։
1990 թվականին իր իսկ գրվածքով նկարահանել է «Շան տղերքը» ժապավենը՝ խաղալով դրանում դերերից մեկը։ Ֆիլմն արժանացել է «Կինոտավր» փառատոնի առաջին մրցանակի՝ «Կինո բոլորի համար» անվանակարգում։
1994 թվականին Ֆիլատովը ОРТ հեռուստաալիքով սկսել է վարել «Որպեսզի հիշեն» հաղորդումը՝ նվիրված նախկինում հայտնի և սիրված դերասաններին, որոնք արդեն մոռացության էին մատնված։ Հաղորդումներից մեկը նվիրված էր Մհեր Մկրտչյանին։
1996 թվականի մայիսի 16-ին այդ հաղորդաշարի համար նա արժանացավ Ռուսաստանի հեռուստատեսության ակադեմիայի «ՏԷՖԻ»-ի հատուկ մրցանակին։ Նույն հաղորդաշարի համար նույն թվի մայիսի 27-ին ՌԴ Նախագահի հրամանով Ֆիլատովին հանձնվեց ՌԴ Պետական մրցանակը կինոյի և հեռուստատեսության բնագավառում։
Գրականություն
1987 թվականին Լեոնիդ Ֆիլատովը «Юность» ամսագրում տպագրել է «Ֆեդոտ-հարձիգի՝ ճարպիկ կտրիճի մասին» («Про Федота-стрельца, удалого молодца») հեքիաթը, որ մեծ հաջողություն է ունեցել։
Սկսած 1990 թվականից լույս են տեսնում Ֆիլատովի «Ֆեդոտ-հարձիգի՝ ճարպիկ կտրիճի մասին», «Ռոբին Հուդի մեծ սերը», «Սերը երեք նարինջների նկատմամբ», «Լիզիստրատա», «Լեոնիդ Ֆիլատովի թատրոնը», «Ես թատերական մարդ եմ», «Շան տղերքը» և բազմաթիվ այլ գրքերը։
1960-ական թվականներից գրել է երգեր Վլադիմիր Կաչանի հետ համահեղինակությամբ։ 1996 թվականին լույս է տեսել «Նարնջագույն կատու» սկավառակը Ֆիլատովի և Կաչանի երգերով։ 2000 թվականի մայիսի 26-ին Ֆիլատովին ստացել է «Պոեզիա» միջազգային մրցանակը «Երգող Ռուսաստան» («Русь поющая») անվանակարգում։
Ուշ տարիներ
1993 թվականին Լեոնիդ Ֆիլատովը կաթված է տարել։ 1996 թվականին հեռացվել է նրա մեկ երիկամը, իսկ 1997 թվականին՝ երկրորդը։ Ավելի քան երկու տարի նա ապրել է արհեստական երիկամով։ 1997 թվականի հոկտեմբերին փոխպատվաստվել է երիկամ։
2003 թվականի հոկտեմբերին Լեոնիդ Ֆիլատովի մոտ սկսվել է երկկողմանի թոքաբորբ (պնևմոնիա)։ Հոկտեմբերի 16-ից գտնվել է Կենտրոնական կլինիկական հիվանդանոցի վերակենդանացման բաժանմունքում։ Գտնվել է ծանր վիճակում և միացված է եղել արհեստական շնչառության սարքին։ Բուժման համար անհրաժեշտ էր իմունիտետը բարձրացնող դեղամիջոցների կիրառել, որոնք հակացուցված են փոխպատվաստված երիկամի դեպքում։
Լեոնիդ Ֆիլատովը մահացել է 2003 թվականի հոկտեմբերի 26-ին։ Թաղված է Վագանկովյան գերեզմանատանը։
Հիշատակ
2010 թվականին Լեոնիդ Ֆիլատովի պատվին է անվանվել Մոսկվայի պետական թատերական քոլեջը Միտինոյում։
2014 թվականին սահմանվել է Լեոնիդ Ֆիլատովի անվան թատերական մրցանակ՝ «Филатов-фест» :
Արտաքին հղումներ
Կատեգորիա:1946 ծնունդներ Կատեգորիա:2003 մահեր Կատեգորիա:Ռուս դերասաններ Կատեգորիա:20-րդ դարի դերասաններ Կատեգորիա:Ռուսաստանի Դաշնության ժողովրդական արտիստներ Կատեգորիա:ՌԴ պետական մրցանակի դափնեկիրներ Կատեգորիա:Վագանկովյան գերեզմանատանը թաղվածներ Կատեգորիա:Ռուս հաղորդավարներ Կատեգորիա:20-րդ դարի բանաստեղծներ Կատեգորիա:Բորիս Շչուկինի անվան թատերական ինստիտուտի շրջանավարտներ Կատեգորիա:ԽՍՀՄ կինեմատոգրաֆիստների միության անդամներ Կատեգորիա:Թոքաբորբից մահացածներ Կատեգորիա:ՌԴ պետական մրցանակի դափնեկիրներ գրականության և արվեստի բնագավառում Կատեգորիա:Ռուս հրապարակախոսներ Կատեգորիա:Ռուս բանաստեղծներ Կատեգորիա:Խորհրդային բանաստեղծներ Կատեգորիա:Ռուս սցենարիստներ Կատեգորիա:Ռուս կինոռեժիսորներ Կատեգորիա:Ռուս գրողներ Կատեգորիա:Բանաստեղծներ այբբենական կարգով
Լեիլա (գյուղ, Կուլլամաա շրջան)
Լեիլա (Leila), գյուղ Էստոնիայի Լյաենեմաա նահանգի Կուլլամաա շրջանում։
2011 թվականի տվյալներով գյուղում բնակվում էր 54 մարդ։
Արտաքին հղումներ
Կատեգորիա:Էստոնիայի Լյաենեմաա նահանգի Կուլլամաա շրջանի բնակավայրեր Կատեգորիա:Էստոնիայի գյուղեր
Ժամանակի գործոնի վրա հիմնված տնտեսություն
Ժամանակի վրա հիմնված տնտեսությունը /ԺՀՏ/ տնտեսական համակարգի մասին տեսություն է, որտեղ փոխանակման /գնի, արժեքի/, հարկերի չափը, աշխատավարձի մեծության որոշման գործակցի հիմքը հանդիսանում է աշխատանքային ժամը /ծառայողական ժամերը/։
Պատմություն
ԺՀՏ-ն առաջարկվել է գերմանացի տնտեսագետ Սիլվիո Գեզելի կողմից որպես այլընտրանքային վճարային համակարգ, որը Մեծ դեպրեսիայի պայմաններում թույլ կտար ձեռնարկություններին գործել՝ չօգտագործելով դրամական վարկերը։
1976 թվականին Շվեդիայի ժողովրդական կուսակցության անդամ Անդերս Գերնանտը ռիկսդագում ընտրության դրեց ժամանակավոր հարկի ներմուծման մասին առաջարկությունը, սակայն այն չընդունվեց։
Նպատակ
ԺՀՏ-ի հիմնական նպատակն է վարձակալական համակարգի փոխարինումը, որը սահմանված է կատարված աշխատանքի դիմաց նորմատիվային վճարումների համար, որոնք կախված են ժամանակից /հանդիսանում են մաթեմատիկական ֆունկցիաներ ժամանակի հետ որպես պարամետր/։ ԺՀՏ-ի սկզբունքներով ակպիատլը չի կարող մեծանալ ժամանակի հետ առանց աշխատանքի իրականացման, որի տևողությունը կհամապատասխանի նրա մեծացմանը։
ԺՀՏ-ի ևս մեկ նպատակ է կապիտալի արժեքը կապել որոշակի օբյեկտիվ ֆիզիկական հիմքով այնպես, ինչպես չափն ու կշիռը կապված են “տարածություն” և “մասսա” ֆիզիկական հասկացությունների հետ։ Ըստ հեղինակների մտքի այդպիսի մոտեցումը պետք է բարդացնի կամ անգամ անհնարին դարձնի սպեկուլյացիան ու խարդախությունը։
Քննադատություն
ԺՀՏ-ն քննադատվել այն բանի համար, որ այն շատ տեսական է, որպեսզի իրականում աշխատի։ Սա ելնում է նրանից, որ բոլոր հարկահավաքներն աշխատանք ունեն։ Այդ տեսությունը չի մատնանշում օբյեկտիվ հիմքեր աշխատողների որակի և դասակարգման, նրանց աշխատանքի արդյունավետության մեջ տարբերությունների ադեկվատ հաշվարկի համար, որը կարող է առաջացնել ոչ ճիշտ խթաններ։
Կապիտալ
Այս տերմինն ունի նաև ուրիշ նշանակություններ։ Կապիտալը /լատիներենից թարգմանվում է որպես գլխավոր, գլխավոր ժառանգություն, գլխավոր գումար/ ապրանքների, ժառանգության, եկամուտ ստանալու համար օգտագործվող ակտիվների և հարստության ամբողջությունն է։ Դրամական կապիտալ ասելով հասկանում ենք դրամ, որի միջոցով ձեռք է բերվում ֆիզիկական կապիտալ։ Նյութական և դրամական միջուցների ուղղումը տնտեսության և արտադրության մեջ անվանում են նաև ներդրումներ կամ կապիտալի ներդրումներ։ Սպառմանն ուղղված ռեսուրսները կապիտալ չեն հանդիսանում։
Դասական տնտեսագիտության մեջ
Տնտեսագիտության մեջ կապիտալն այն ռեսուրսներն են, որոնք կարող են օգտագործվել ապրանքների արտադրության մեջ կամ ծառայություններ մատուցելիս։ Դասական տնտեսագիտության մեջ արտադրության երեք գործոններից մեկն է, իսկ մյուս երկուսը հողն ու աշխատանքն են։
Մարքսիստական քաղաքական տնտեսագիտության մեջ
Այդ մոտեցման դեպքում աշխատանքի յուրաքանչյուր միջոց դիտարկվում է որպես ֆիզիկական կապիտալ։ Սակայն աշխատանքի միջոցը կարող է դառնալ կապիտալ միայն այն դեպքում, երբ նրա տերերը ուղղակի կամ անուղղակի մտնեն տնտեսական հարաբերությունների մեջ աշխատուժի տերերի հետ։ Օրինակ մետաղ կտրող գործիքը չի բերում իր տիրոջը ոչ մի եկամուտ։ Անգամ անձամբ տիրոջ կողմից դրա օգտագործումը սարքը չի դարձնում կապիտալ։ Այն կապիտալ կդառնա միայն այն դեպքում, երբ վարձու աշխատող նշանակվի կամ այն տրվի վարձակալության։ Կապիտալ առաջանում է միայն այնտեղ, որտեղ արտադրական և կենսական միջոցների տերը շուկայում գտնում է ազատ աշխատող որպես իր աշխատուժի վաճառողի։
Կապիտալը իր չէ, այլ որոշակի, հասարակական, հասարակության որոշակի պատմական խմբին պատկանող արտադրական հարաբերություն է, որը ներկայացված է իրի մեջ և այդ իրին տալիս է առանձնահատուկ հասարակական բնույթ։ Կապիտալը կապիտալի վերածված արտադրական միջոցներն են, որոնք իրենցով այնքան էլ չեն ներկայացնում կապիտալ, որքան ոսկին և արծաթը՝ իրենք իրենցով դրամով։
Ավստրիական տնտեսագիտական դպրոցում
Կապիտալը ռեսուրսներ են, որոնց մարդկային պլանների մեջ տրվում է ապագա արտադրության գործոնների դերը։ Ասենք օրինակ, սարքը դառնում է կապիտալ այն դեպքում, եթե նա, ով տիրապետում է սարքին կամ կարող է տիրապետել այն, պլանավորում է այն ապագայում օգտագործել բարիքներ արտադրելու համար։ Եթե մարդկանցից ոչ մեկը, ովքեր կարող են օգտագործել այդ սարքը, չի դիտարկում այդ սարքը այդ տեսանկյունից, սարքը չի հանդիսանում կապիտալ բարիք։
Հաշվապահական հաշվառման մեջ
Հաշվապահական հաշվառման տեսանկյունից կապիտալն իրենից ներկայացնում է կազմակերպության ակտիվների և նրա պարտավորությունների միջև տարբերությունը։
Կապիտալի տեսակները
Հետադարձ կապիտալ – իր արժեքը փոխանցում է արտադրության ամբողջ ապրանքի վրա /օրինակ ալյուրը հաց թխելու համար/
Մշտական կապիտալ - չի փոխում գնի չափը, այլ միայն փոխանցում է այն արտադրության արդյունքի վրա միանգամից կամ մաս-մաս /բոլոր ծախսերը բացի աշխատավարձից/
Փոփոխական կապիտալ – կիրառվում է աշխատուժի վարձակալության համար, ունի աշխատավարձի ձև, փոխում է գնի չափը
Աշխատանքային կաիտալ – ֆինանսական ցուցանիշ, որը բնութագրում է կազմակերպության լիկվիդայնությունը
Ֆիզիկական կապիտալ
Ֆիզիկական /իրական կամ արտադրական/ կապիտալը գործում ներդրված, եկամտի աշխատող աղբյուր է արտադրական միջոցների տեսքով. մեքենաներ, սարքավորումներ, շենքեր, հող, հումքի պահուստներ, կիսաֆաբրիկատներ և պատրաստի ապրանքներ, որոնք օգտագործվում են ապրանքների արտադրության և ծառայությունների մատուցման համար։
Դրամական կապիտալ
Դրամական կապիտալը /կապիտալի դրամային ձևը/ փողերն են, որոնք նախատեսված են ֆիզիկական կապիտալի ձեռքբերման համար։ Անհրաժեշտ է ուշադրություն դարձնել, որ այդ փողերի անուղղակի տիրապետումը չի բերում եկամուտ, այսինքն՝ նրանք չեն դառնում կապիտալ ինքնաբերաբար։ Դրանով նրանք տարբերվում են ֆինանսական կապիտալից։
Ֆինանսական կապիտալ
Ֆինանսական կապիտալը ընկերության միջոցների աղբյուրն է, որը ստացվել է ֆինանսական գործիքների /բաժնետոմսեր, երկարատև վարկեր/ հաշվին, ինչպես նաև ընկերության արդյունավետ աշխատանքի հաշվին։ Տարբերում են սեփական կապիտալ, որը պատկանում է ընկերության սեփականատիրոջը և փոխառնված կապիտալ, որը պատկանում է ընկերության վարկառուներին։
Դիտեք նաև
Պորտալ:Տնտեսագիտություն
Կատեգորիա:Ժամանակ Կատեգորիա:Տնտեսագիտություն
Լեռնային սագ
Լեռնային սագ (Anser indicus) բադերի ընտանիքին պատկանող թռչուն (Anatidae): Չվող թռչուն է ։
Ընդհանուր բնութագիր
Լեռնային սագի մարմինը մոխրագույն է, պարանոցն ու գլուխը սպիտակ են։ Գլխի և ծոծրակի վրա կա երկու շերտ ։ Կտուցը և բարձր ոտքերը դեղին են ։ Մարմնի երկարությունը 70-ից 75 սմ է, թևերի երկարությունը 40-50 սմ։ Մեծ սագերինը քաշը 2-ից 3.5 կգ է, իսկ փոքր սագերինը 200 գրամից 1 կգ ։
Տարածվածություն
Տարածված են Կենտրոնական Տյան Շանի, Պամիրի և Ալթայի, ինչպես նաև Տուվայի ալպյան լճերի տարածքում։ Ձմեռում են Հնդկաստանի ցածրադիր գոտում, և խոնավ վայրերում ։ Բացի այդ, Հյուսիսային Եվրոպայում կա լեռնային սագերի բնակչություն։ Ռուսաստանում լեռնային սագերը հանդիպում են Տուվայի և Ալթայի հարավ-արևելյան լեռնային գետերի ձորերում։ Լեռնային սագերը հանդիպում են Թելեցկոյե լճի, Աբական գետի, Թայմիր թերակղզու, Կրասնոյարսկի ջրամբարի և Հեռավոր Արևելքի լճի մոտակայքում։ Ռուսաստանում լեռնային սագերի բների ընդհանուր թիվը քիչ է։ Տուվայում կա մոտ 500 անհատ բույն, իսկ Ալթայում՝ մոտ 1000 անհատ բույն ։
Ապրելակերպ
Լեռնային սագերի բները լեռներում, գետի ափերին կամ կղզիներում, ինչպես նաև ափամերձ ժայռերի վրա են պատրաստում ։ Նրանք լավ քայլում և լավ վազում են, իրենց ժամանակի մեծ մասն անց են կացնում ցամաքում, ոչ թե ջրի մեջ։
Բուծում
Էգերի սեռական հասունությունը սկսվում է երկու տարեկանից, արուների մոտ՝ երեք տարեկանից։ Լեռնային սագերը բույն են դնում փոքր գաղութներում կամ առանձին։ Բույները պատրաստում են ժայռերի վրա, ավելի հազվադեպ `ծառերի վրա։ Հաճախ զբաղեցնում են սև ուրուրների բները։ Բնում լինում է 2-6 ձու։ Հաճախ երիտասարդ սագերը իրենց ձվերը դնում են ծնողների բնում։ Ձագերը ձվից դուրս են գալիս 32-34 օր հետո։
Բարձրության թռիչքի ռեկորդ
Լեռնային սագերը ամենաբարձր թռչող թռչուններից են։ 10175 մ բարձրության վրա լեռնային սագերի թռիչքի դեպք է գրանցվել Կենտրոնական Ասիայից Հիմալայներ թռիչքի ժամանակ։ Նման բարձրությունների վրա օդը այնքան հազվադեպ է լինում, որ անհնար է դարձնում ուղղաթիռի թռիչքը։
Լեռնային սագերին հաղթում են միայն անգղերը։ Հայտնի են աֆրիկյան անգղի բռնի բախման 12,150 մ բարձրության վրա և Ռուպպելի անգղի 11,277 մ բարձրության վրա ։
Արտաքին հղումներ
Կատեգորիա:Եվրասիայի թռչուններ Կատեգորիա:Սագեր Կատեգորիա:Կենդանիներ այբբենական կարգով Կատեգորիա:Թռչուններ այբբենական կարգով Կատեգորիա:Քիչ մտահոգող տեսակներ Կատեգորիա:Չվտանգված տեսակներ
Յանա (անձնանուն)
Յանա, իգական անձնանուն։ Յոհաննա անվան ուշ արևմտասլավոնական տառադարձումը։ Յան արական անձնանվան իգական ձևն է ։
Պատմություն
«Յանա» իգական անունը հանդիպում է ոչ միայն սլավոնական լեզուներում, այլև սկանդինավյան՝ դանիերեն, շվեդերեն, նորվեգերեն, ֆարյորերեն և փոխանցվում է որպես Jana: Սկանդինավիայում աղջիկների անվանակոչության գագաթնակետը՝ ի պատիվ Սուրբ Յովհաննայի (հին եբր. Աստծո ողորմություն) 1960-ականների կեսերն էր։
Քրիստոնեության մեջ անունը հանդիպում է Ղուկաս Ավետարանիչի մոտ, որտեղ նշվում է, որ նա Հերովդեսի վերակացուի՝ Քուզայի կինն է (Ղուկ. 8:3):
Յանա անունը հանդիսանում է Ավերկի, Արիան, Բայան, Բոյանա, Գայան, Գայանիա, Գորդիան, Լիլիանա, Մարիաննա, Սևերյան, Սիմֆորիան, Ստայան, Ֆլավիան, Յուլիանա, Յուլիանիա անունների փաղաքշական տարբերակը, ինչպես նաև Տատյանա, Սևաստյանա և այլ անունների կրճատ տարբերակը ։
Ձախորդ գեղեցկուհին
Ձախորդ գեղեցկուհին (Bella Calamidades), իսպաներեն հեռուստանովել։ Ցուցադրվում է 2009 թ. սեպտեմբերի 16-ից՝ ամերիկյան Տելեմունդո հեռուստաընկերության կողմից։
Սյուժե
Անհաջողությունները հետապնդել են Լոլային ծնված օրվանից։ Վաղ հասակում որբանալով՝ նա ընկնում է հորաքրոջ տուն, որը նրան վերաբերվում է ծառայողի պես։ Մի քանի տարի հանդուրժելով դաժան հորաքրոջը, մի օր նա կորցնում է համբերությունը, փախչում և ապաստան է գտնում հայրենի քաղաքի գերեզմանատանը։ Չնայած, որ Լոլան գտնվում է անմխիթար և կեղտոտ վիճակում, քաղաքի ամենագեղեցիկ և հարուստ տղամարդկանցից մեկը, նրա կնքամոր՝ Լորենսայի տղան՝ Մարսելոն նկատում է նրա իրական գեղեցկությունը։ Սակայն չար և նախանձախնդիր շրջապատը չի թողնում նրանց վայելելու իրենց երջանկությունը։ Լոլան կրկին հեռանում է, սակայն վերադառնում է արդեն շատ հարուստ և գեղեցիկ։
Ցուցադրությունը Հայաստանում
Այս հեռուստասերիալը ցուցադրվել է մի շարք երկրներում։ Սերիալը Հայաստանում ցուցադրվել է 2009-2010 թթ. Շանթ ՀՌԸ-ի եթերում, կրկնօրինակումը կատարվել է Լիլիթ Վարոսյանի և Արեն Վաթյանի կողմից։
Տես նաև
Աղախինը Մանհեթթենում
Վրեժի դեմքը
Թշվառները
Ծանոթագրություններ
Կատեգորիա:Ամերիկյան հեռուստասերիալներ Կատեգորիա:2010-ականների ամերիկյան հեռուստասերիալներ
Նովոժիլովկա
Նովոժիլովկա (Новожилівка, Beş Aran Otar), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Բեշարան-Օտար։
2001 թվականի տվյալներով Նովոժիլովկա գյուղում բնակվում էր 1 605 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Բելոգորսկի շրջանի բնակավայրեր Կատեգորիա:Ուկրաինայի գյուղեր
Թի Ար Դան
Թեոդոր Ռուզվելտ «Թի Ար» Դան (Theodore Roosevelt "T. R." Dunn, ), ամերիկացի պրոֆեսիոնալ բասկետբոլիստ և մարզիչ։
Խաղացողի կարիերա
Խաղացել է հարձակվող պաշտպանի և թեթև հարձակվողի դիրքերում։ Սովորել է Ալաբամայի համալսարանում։ 1977 թվականի NBA դրաֆթի ժամանակ ընտրվել է «Պորտլենդ Թրեյլ Բլեյզերս» ակումբի կողմից՝ 41-րդ համարի ներքո։ Հետագայում հանդես է եկել «Դենվեր Նագեթս» և «Ֆինիքս Սանս» ակումբների կազմերում։ NBA-ում, ընդհանուր առմամբ, անցկացրել է 14 մրցաշրջան։ Երեք անգամ ընդգրկվել է NBA բոլոր աստղերի պաշտպանության հավաքականի կազմում (1983-1985) ։ NBA կարիերայի ընթացքում, ընդհանուր առմամբ, խաղացել է 993 խաղ, որոնց ժամանակ հավաքել է 5033 միավոր (5,1 մ/խ), կատարել 4371 անդրադարձ, 1631 փոխանցում, 1316 խլում և 252 բլոկշոտ ։